CELEX: 62019CN0157
Language: sk
Date: 2019-02-21 00:00:00
Title: Vec C-157/19 P: Odvolanie podané 21. februára 2019: Ehab Makhlouf proti rozsudku Všeobecného súdu (piata komora) z 12. decembra 2019 vo veci T-409/16, Makhlouf/Rada

20.5.2019   
            
            
               SK
            
            
               Úradný vestník Európskej únie
            
            
               C 172/15
            
         
      Odvolanie podané 21. februára 2019: Ehab Makhlouf proti rozsudku Všeobecného súdu (piata komora) z 12. decembra 2019 vo veci T-409/16, Makhlouf/Rada
      (Vec C-157/19 P)
      (2019/C 172/18)
      Jazyk konania: francúzština
      
         Účastníci konania
      
      
         Odvolateľ: Ehab Makhlouf (v zastúpení: E. Ruchat, avocat)
      
         Ďalší účastník konania: Rada Európskej únie
      
         Návrhy
      
      
                  —
               
               
                  vyhlásiť odvolanie odvolateľa za prípustné a dôvodné,
               
            
                  —
               
               
                  v dôsledku toho zrušiť rozsudok Všeobecného súdu z 12. decembra 2018 vo veci T-409/16, Ehab Makhlouf/Rada Európskej únie,
               
            a rozhodujúc podľa nových právnych ustanovení:
      
                  —
               
               
                  zrušiť rozhodnutie (SZBP) 2016/850 z 27. mája 2016 (1) a súvisiace vykonávacie akty v rozsahu, v akom sa týkajú odvolateľa,
               
            
                  —
               
               
                  uložiť Rade Európskej únie povinnosť nahradiť trovy konania.
               
            
         Odvolacie dôvody a hlavné tvrdenia
      
      Na podporu svojho odvolania odvolateľ uvádza tri odvolacie dôvody:
      Prvý odvolací dôvod je založený na nesprávnom právnom posúdení, pretože Všeobecný súd porušil právo odvolateľa zakotvené v článku 41 Charty základných práv, a to právo byť pred prijatím nových reštriktívnych opatrení vypočutý.
      Druhý odvolací dôvod je založený na nesprávnom právnom posúdení a skreslení skutkového stavu, pretože Všeobecný súd nezohľadnil články predložené odvolateľom na podporu jeho žaloby o neplatnosť s cieľom preukázať, že nepodporuje sýrsky režim.
      Tretí odvolací dôvod je založený na nesprávnom právnom posúdení, pretože Všeobecný súd nerozhodol, že ustanovenia 27 a 28 rozhodnutia 2013/255/SZBP (2), podľa ktorých príslušnosť k rodine Al-Assad alebo rodine Makhlouf predstavuje samostatné kritérium, ktoré odôvodňuje uloženie sankcie, sú nezákonné, čím preniesol dôkazné bremeno.
      
         (1)  Rozhodnutie Rady (SZBP) 2016/850 z 27. mája 2016, ktorým sa mení rozhodnutie 2013/255/SZBP o reštriktívnych opatreniach voči Sýrii (Ú. v. EÚ L 141, 2016, s. 125).
      
         (2)  Rozhodnutie Rady 2013/255/SZBP z 31. mája 2013 o reštriktívnych opatreniach voči Sýrii (Ú. v. EÚ L 147, 2013, s. 14).